ai4bharat/Pralekha huggingface dataset:
પ્રધાનમંત્રીનું કાર્યાલય
જાપાનના પ્રધાનમંત્રી સાથેની સંયુક્ત પ્રેસ મીટિંગમાં પ્રધાનમંત્રી શ્રી નરેન્દ્ર મોદીનું પ્રેસ સ્ટેટમેન્ટ
મહામહિમ, પ્રધાનમંત્રી કિશિદા,
બંને દેશોના પ્રતિનિધિઓ
મીડિયાના મિત્રો,
નમસ્કાર!
શરૂઆતમાં, હું પ્રધાનમંત્રી કિશિદા અને તેમના પ્રતિનિધિમંડળનું ભારતમાં ઉષ્માભર્યું સ્વાગત કરું છું. પ્રધાનમંત્રી કિશિદા અને હું છેલ્લા એક વર્ષમાં ઘણી વખત મળ્યા છીએ. અને દરેક વખતે, મેં ભારત-જાપાન સંબંધો પ્રત્યે તેમની સકારાત્મકતા અને પ્રતિબદ્ધતા અનુભવી છે. અને તેથી, તેમની આજની મુલાકાત અમારા સહકારની ગતિ જાળવી રાખવા માટે ખૂબ જ ઉપયોગી થશે.
મિત્રો,
અમારી આજની મુલાકાત બીજા કારણથી પણ ખાસ છે. આ વર્ષે ભારત G20ની અધ્યક્ષતા કરી રહ્યું છે અને જાપાન G7ની અધ્યક્ષતા કરી રહ્યું છે. અને તેથી, અમારી સંબંધિત પ્રાથમિકતાઓ અને રુચિઓ પર સાથે મળીને કામ કરવાની આ શ્રેષ્ઠ તક છે. આજે, મેં પ્રધાનમંત્રી કિશિદાને ભારતના G20 પ્રેસિડન્સીની પ્રાથમિકતાઓ વિશે વિગતવાર સમજાવ્યું. ગ્લોબલ સાઉથની પ્રાથમિકતાઓને અવાજ આપવો એ આપણા G20 પ્રેસિડેન્સીનો એક મહત્વપૂર્ણ આધારસ્તંભ છે. અમે આ પહેલ કરી છે કારણ કે અમે એક એવી સંસ્કૃતિ છીએ જે "વસુધૈવ કુટુંબકમ"માં માને છે અને દરેકને સાથે લઈ જવામાં માને છે.
મિત્રો,
ભારત-જાપાન વિશેષ વ્યૂહાત્મક અને વૈશ્વિક ભાગીદારી આપણા સહિયારા લોકતાંત્રિક મૂલ્યો અને આંતરરાષ્ટ્રીય ક્ષેત્રે કાયદાના શાસનના આદર પર આધારિત છે. આ ભાગીદારીને મજબૂત બનાવવી માત્ર આપણા બંને દેશો માટે જ મહત્વપૂર્ણ નથી, તે ઈન્ડો-પેસિફિક ક્ષેત્રમાં શાંતિ, સમૃદ્ધિ અને સ્થિરતાને પણ પ્રોત્સાહન આપે છે. આજે અમારી વાતચીતમાં અમે અમારા દ્વિપક્ષીય સંબંધોમાં થયેલી પ્રગતિની સમીક્ષા કરી છે. અમે સંરક્ષણ સાધનો અને ટેકનોલોજી સહયોગ, વેપાર, આરોગ્ય અને ડિજિટલ ભાગીદારી પર મંતવ્યોનું આદાનપ્રદાન કર્યું. અમે સેમિકન્ડક્ટર અને અન્ય નિર્ણાયક તકનીકોમાં વિશ્વસનીય સપ્લાય ચેઇનના મહત્વ પર પણ ફળદાયી ચર્ચા કરી હતી. ગયા વર્ષે, અમે આગામી 5 વર્ષમાં ભારતમાં 5 ટ્રિલિયન યેન એટલે કે ત્રણ લાખ વીસ હજાર કરોડ રૂપિયાના જાપાનીઝ રોકાણનો લક્ષ્યાંક રાખ્યો હતો. આ દિશામાં સારી પ્રગતિ થઈ છે તે સંતોષની વાત છે.
2019માં, અમે ભારત-જાપાન ઔદ્યોગિક સ્પર્ધાત્મકતા ભાગીદારીની સ્થાપના કરી હતી. આ હેઠળ, અમે લોજિસ્ટિક્સ, ફૂડ પ્રોસેસિંગ, MSME, કાપડ, મશીનરી અને સ્ટીલ જેવા ક્ષેત્રોમાં ભારતીય ઉદ્યોગની સ્પર્ધાત્મકતા વધારી રહ્યા છીએ. આજે અમે પણ આ ભાગીદારીની સક્રિયતા પર ખુશી વ્યક્ત કરી છે. અમે મુંબઈ-અમદાવાદ હાઈ સ્પીડ રેલ પર પણ ઝડપથી આગળ વધી રહ્યા છીએ. મને એ વાતનો પણ આનંદ છે કે આપણે 2023ને પ્રવાસન વિનિમયના વર્ષ તરીકે ઉજવી રહ્યા છીએ. અને આ માટે અમે "કનેક્ટીંગ હિમાલય વિથ માઉન્ટ ફુજી" થીમ પસંદ કરી છે.
મિત્રો,
આજે, પ્રધાનમંત્રી કિશિદાએ મને મે મહિનામાં હિરોશિમામાં યોજાનારી G7 લીડર્સ સમિટમાં હાજરી આપવા માટે આમંત્રણ આપ્યું હતું. આ માટે હું મારા હૃદયના ઉંડાણથી તેમનો આભાર માનું છું. થોડા મહિનાઓ પછી સપ્ટેમ્બરમાં, મને G20 નેતાઓની સમિટ માટે ફરીથી ભારતમાં પ્રધાનમંત્રી કિશિદાનું સ્વાગત કરવાની તક મળશે. અમારી વાતચીત અને સંપર્કોની આ શ્રેણી આમ જ ચાલુ રહે અને ભારત-જાપાન સંબંધો નવી ઊંચાઈઓને સ્પર્શતા રહે, આ ઈચ્છા સાથે હું મારું સંબોધન પૂરું કરું છું.
ખુબ ખુબ આભાર.
GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ઉપરાષ્ટ્રપતિ સચિવાલય
સ્ટેચ્યૂ ઑફ યુનિટી સરદાર પટેલ માટેનું એક સ્મરણીય સ્મારક છે
પ્રતિમાનાં દર્શન પછી ભાવનાઓથી ઓતપ્રોત છું
યુવાનોને પ્રેરણા લેવા અને ઇતિહાસ જાણવા માટે પ્રતિમાના દર્શન કરવા જોઈએ
સ્ટેચ્યૂ ઑફ યુનિટીનો પ્રવાસ કર્યો
ઉપરાષ્ટ્રપતિ શ્રી એમ વેંકૈયા નાયડૂએ કહ્યું હતુ કે, સ્ટેચ્યૂ ઑફ યુનિટી સરદાર પટેલ માટે એક સ્મરણીય સ્મારક છે, જેની દ્રષ્ટિ, સાહસ અને દ્રઢ સંકલ્પથી 565 રજવાડાઓનું એકીકરણ થયુ હતુ અને આધુનિક ભારતનાં નિર્માણનો માર્ગ પ્રશસ્ત થયો હતો.
ગુજરાતના કેવડિયામાં રવિવારે 182 મીટર ઊંચી પ્રતિમાની મુલાકાત લીધા પછી ઉપરાષ્ટ્રપતિએ કહ્યું હતુ કે, "મારું હૃદય ભાવનાઓ અને ગર્વથી ભરેલું છે. હવે આપણી પાસે એક મહાન પ્રતિમા છે, જે સરદાર પટેલનાં મહાન વારસાનું પ્રતીક છે." શ્રી નાયડૂએ પ્રધાનમંત્રી શ્રી નરેન્દ્ર મોદીની સ્ટેચ્યૂ ઑફ યુનિટીનાં નિર્માણની પહેલ માટે પ્રશંસા કરી હતી અને કહ્યુ હતુ કે, તેમણે હંમેશા અનુભવ્યુ હતુ કે, અગાઉ સરદાર પટેલને ઉચિત સન્માન મળ્યું નહોતું.
ઉપરાષ્ટ્રપતિએ કહ્યું હતુ કે, આ પ્રવાસથી તેમણે સંપૂર્ણતાની ભાવના અને મન તથા આત્માની એકતાનો અનુભવ થયો હતો.
ઉપરાષ્ટ્રપતિએ કહ્યું હતુ કે, આ ભવ્ય પ્રતિમા અખંડ ભારતનાં રાજકીય એકીકરણને પ્રાપ્ત કરવાની દિશામાં સરદાર વલ્લભભાઈ પટેલની દ્રષ્ટિ અને સંકલ્પનું પ્રતિનિધિત્વ કરે છે. તેમણે કહ્યું હતુ કે, આ ઐતિહાસિક પ્રતિમા ભારતનાં એકીકરણમાં સરદાર પટેલનાં સંઘર્ષોની યાદ અપાવે છે.
તેમણે કહ્યું હતુ કે, સ્ટેચ્યૂ ઑફ યુનિટી સરદાર પટેલનાં રાષ્ટ્રનિર્માણમાં મહત્વપૂર્ણ યોગદાર વિશે લોકોને વધારે જાગૃત કરશે. તેમણે જણાવ્યું હતુ કે, પ્રતિમાનાં મહત્વને જોતા તેના નિર્માણ માટે ખર્ચ કરવામાં આવેલી રકમ "અમૂલ્ય રોકાણ" છે.
શ્રી નાયડુએ કહ્યું હતુ કે, તમામ ભારતીયો, ખાસ કરીને યુવાનોએ પ્રેરણા મેળવવા અને ઇતિહાસની જાણકારી મેળવવા માટે પ્રતિમાનાં દર્શન કરવા જોઈએ. તેમણે કહ્યું હતુ કે, દરેક નાગરિકની આ જવાબદારી છે કે, તે દેશની એકતાને જાળવી રાખવા માટે ભારતનાં બંધારણ પ્રત્યે નિષ્ઠા રાખે.
એક ખેડૂત પરિવારમાં જન્મેલા પટેલનાં જીવન પર ચર્ચા કરતાં શ્રી નાયડુએ કહ્યું હતુ કે, પટેલે પોતાનાં દ્રઢ સંકલ્પ, આકરી મહેનત અને મજબૂત ઇચ્છાશક્તિ સાથે અંગ્રેજો સામે અનેક ખેડૂત આંદોલનોનું નેતૃત્વ કર્યુ હતુ, જેની શરૂઆત ખેડા સત્યાગ્રહ દરમિયાન ખેડૂત આંદોલનથી થઈ હતી.
ઉપરાષ્ટ્રપતિ કહ્યુ હતુ કે, આ આપણાં તમામ માટે ગર્વની વાત છે કે એક ખેડૂત એકીકૃત આધુનિક ભારતના નિર્માતા હતા. તેમણે કહ્યુ હતુ કે, આ એક મોટી સિદ્ધિ હતી કે આપણા દેશે મહાત્મા ગાંધીના નેતૃત્વમાં લાંબા અને આકરાં સ્વતંત્રતા સંગ્રામ પછી સંસ્થાનવાદી શાસકો પાસેથી આઝાદી હાંસલ કરી હતી.
તેમણે કહ્યું હતુ કે, આ હકીકતમાં ગુજરાત માટે ગર્વની વાત છે કે ભારતની સ્વતંત્રતા અને ભારતને એકતાનાં સૂત્રમાં બાંધનાર બંને મહાનુભાવો ગુજરાતમાં છે.
ઉપરાષ્ટ્રપતિએ કહ્યું હતુ કે, ભારતનાં લોકો એક દ્રઢ સંકલ્પની સાથે ભારતને મજબૂત બનાવવા માટે હંમેશા સરદાર પટેલનાં આભારી રહેશે. તેમણે કહ્યું હતુ કે, સાહસ અને દ્રઢ સંકલ્પનાં આ અમૂલ્ય કાર્ય માટે સરદાર પટેલને ભારતનાં લોખંડી પુરુષ કહેવાય છે.
(Visitor Counter : 270
પ્રધાનમંત્રીનું કાર્યાલય
હરિપુરા ખાતે આવતીકાલનો કાર્યક્રમ નેતાજીએ આપણાં રાષ્ટ્રને આપેલા યોગદાનને અંજલી હશે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ સુભાષચંદ્ર બોઝની જન્મજયંતિની પૂર્વસંધ્યાએ તેમને શ્રદ્ધાંજલી અર્પણ કરી.
પ્રધાનમંત્રી શ્રી નરેન્દ્ર મોદીએ કરેલી શ્રેણીબદ્ધ ટ્વીટમાં જણાવ્યું હતું કે, “આવતીકાલે, ભારત મહાન નેતાજી સુભાષચંદ્ર બોઝની જન્મજયંતિ નિમિત્તે #ParakramDivasની ઉજવણી કરશે. સમગ્ર દેશમાં યોજાઇ રહેલા વિવિધ કાર્યક્રમો પૈકી એક વિશેષ કાર્યક્રમ ગુજરાતના હરિપુરા ખાતે યોજાઇ રહ્યો છે. બપોરે 1 વાગ્યાથી શરૂ થઇ રહેલા આ કાર્યક્રમમાં જરૂર જોડાઓ.
હરિપુરાને નેતાજી સુભાષચંદ્ર બોઝ સાથે વિશેષ સંબંધ રહ્યો છે. 1938માં નેતાજીએ કોંગ્રેસ પક્ષનું અધ્યક્ષપદ સંભાળ્યું તે ઐતિહાસિક હરિપુરા અધિવેશન હતું. આવતીકાલે હરિપુરા ખાતે યોજનારો કાર્યક્રમ નેતાજી બોઝે આપણા રાષ્ટ્ર માટે આપેલા યોગદાનને અંજલી રૂપે હશે.
નેતાજીની જન્મજયંતિની પૂર્વસંધ્યાએ મારું મન ભૂતકાળમાં 23 જાન્યુઆરી 2009ના દિવસમાં જતું રહ્યું છે જ્યારે હરિપુરાથી જ ઇ-ગ્રામ વિશ્વગ્રામ પરિયોજનાનો પ્રારંભ કરવામાં આવ્યો હતો. આ પહેલે ગુજરાતના IT ઇન્ફ્રાસ્ટ્રક્ચરમાં ક્રાંતિ લાવી દીધી છે અને તેના ફળરૂપે ટેકનોલોજી રાજ્યના સૌથી અંતરિયાળ વિસ્તારોમાં ગરીબો સુધી પહોંચી છે.
હું હરિપુરાના લોકોના સ્નેહને ક્યારેય ભૂલી શકુ તેમ નથી. તેમણે 1938માં નેતાજી બોઝને જે માર્ગે લઇ જવામાં આવ્યા હતા તે માર્ગે જ વિશાળ શોભાયાત્રા કાઢીને મને તેઓ લઇ ગયા ગતા. તેમની શોભાયાત્રામાં શણગારેલા 51 બળદગાડાં સામેલ કરવામાં આવ્યા હતા. હરિપુરામાં નેતાજી જ્યાં રોકાયા હતા તે સ્થળની પણ મેં મુલાકાત લીધી હતી.
નેતાજી સુભાષચંદ્ર બોઝના વિચારો અને આદર્શો આપણને એવા ભારતનું નિર્માણ કરવાની દિશામાં કામ કરવા માટે પ્રેરણા આપતા રહેશે જેના પર તેમને મજબૂત, આત્મવિશ્વાસુ અને આત્મનિર્ભર ભારતનું ગૌરવ થાય. તેમનો માનવ કેન્દ્રિત અભિગમ આવનાર વર્ષોમાં પૃથ્વીને બહેતર બનાવવા માટે યોગદાન આપતો રહેશે.”
SD/GP/BT
(
પ્રવાસન મંત્રાલય
‘ભારતમાં નિરાધાર – Stranded in India’ પોર્ટલના માધ્યમથી 9 એપ્રિલ સુધીમાં 1194 પર્યટકોને મદદ પૂરી પાડવામાં આવી
પર્યટન મંત્રાલયના ભારતમાં નિરાધાર – Stranded in India પોર્ટલ દ્વારા પર્યટકોને મદદ પૂરી પાડવાનું કાર્ય સતત ચાલી રહ્યું છે. 9મી એપ્રિલ સુધીમાં મદદ કરવામાં આવેલ પર્યટકોની કુલ સંખ્યા 1194 રહી છે. આ ઉપરાંત પર્યટન મંત્રાલય દ્વારા જે નિયમિતપણે ટોલ ફ્રી હેલ્પલાઈન 1363 ચલાવવામાં આવી રહી છે તેમાં 22 માર્ચથી શરુ કરી 9 એપ્રિલ સુધીમાં 779 ફોન કોલ્સ આવી ચૂક્યા છે.
આ ઉપરાંત મંત્રાલયના અધિકારીઓ કોવિડ-19ની અસરના કારણે આવી રહેલા જે તત્કાલીન અને લાંબા સમયગાળાના મુદ્દાઓ છે તેને સમજવા માટે પર્યટન અને આતિથ્ય ઉદ્યોગો સાથે ચોવીસ કલાક કામ કરી રહ્યા છે. એ સત્ય છે કે લૉકડાઉનના કારણે પ્રવાસની કોઈ શક્યતાઓ ના હોવાના લીધે આ ઉદ્યોગોને ભારે માર પડ્યો છે. આથી અત્યારનો સમય આગળ શું કરવું તે અંગે મૂલ્યાંકન કરવાનો, આત્મનિરીક્ષણ કરવાનો અને તે અંગે વિચાર કરવાનો છે. એડવેન્ચર ટુર ઓપરેટર એસોસીએશન ઑફ ઇન્ડિયા દ્વારા આયોજિત એક વેબિનારમાં પર્યટન મંત્રાલયના જનરલ શ્રીમતી મિનાક્ષી શર્માએ આ મહામારીના ફેલાવાને અટકાવવા માટેની પ્રાથમિકતાને દેશની જરૂરિયાત ગણાવી હતી. તેમણે જણાવ્યું હતું કે સરકાર અસ્તિત્વના સીમાંત સ્તર પર નાગરિકોની જરૂરિયાતો અંગે સંવેદનશીલ છે અને આ સંકટના સમયમાં તેમને મદદ કરવા માટે જે પણ શક્ય હોય તે કરવામાં આવી રહ્યું છે. એસોસિએશન દ્વારા મંત્રાલયને વિનંતી કરવામાં આવી હતી કે તેઓ કેમ્પને કઈ રીતે સેનિટાઈઝ કરવામાં આવે, ટ્રેકિંગ લોન્જને કઈ રીતે ચલાવવામાં આવે અને આ પ્રકારના સંલગ્ન મુદ્દાઓને કઈ રીતે ઉકેલવામાં આવે તે અંગે ચોક્કસ માર્ગદર્શિકાઓ તૈયાર કરે. સુશ્રી શર્મા માર્ગદર્શિકા તૈયાર કરવાની જરૂરિયાત અંગે સહમત થયા હતા. તેમણે સ્થાનિક પર્યટનની ક્ષમતા અને કોવિડ-19ની અસરમાંથી આપણે ધીમે-ધીમે જેમ જેમ બહાર આવીએ તેમ તેમ ક્ષેત્ર માટે આગળના સમયમાં સમર્થ પર્યટકોની કલ્પનાને આકર્ષિત કરવામાં સોશિયલ મીડિયાની ભૂમિકા પર પણ ભાર મૂક્યો હતો.
એ જ રીતે ફિક્કી અને અન્ય પર્યટનને લગતી સંસ્થાઓ દ્વારા પણ આ પ્રકારના વેબીનારનું આયોજન કરવામાં આવી રહ્યું છે અને પ્રત્યેક પ્લેટફોર્મ ઉપર અતુલ્ય ભારતને પ્રોત્સાહન આપવા માટે આગળના આયોજનો વિષેના આઈડિયાની સક્રિયપણે ચર્ચા કરવામાં આવી હતી. વેબિનારની લોકપ્રિયતા દર્શાવી રહી છે કે ઉદ્યોગો અને નાગરિકો ખૂબ જ સકારાત્મક છે અને આ પરિસ્થિતિમાંથી મજબૂતપણે બહાર આવવા માટે સાથે મળીને કામ કરવા માટે તત્પર છે.
RP
પ્રધાનમંત્રીનું કાર્યાલય
પ્રધાનમંત્રી 27 સપ્ટેમ્બરના રોજ પ્રધાનમંત્રી ડિજિટલ સ્વાસ્થ્ય અભિયાનનો શુભારંભ કરશે
પીએમ-ડીએચએમ ઉપયોગમાં આસાન એક ઓનલાઈન પ્લેટફોર્મ તૈયાર કરશે જે ડિજિટલ સ્વાસ્થ્ય ઈકો સિસ્ટમ અંતર્ગત આરોગ્યને લગતા અન્ય પોર્ટલના પરસ્પર સંચાલનને પણ સક્ષમ બનાવશે
એક ઐતિહાસિક પહેલ અંતર્ગત પ્રધાનમંત્રી શ્રી નરેન્દ્ર મોદી 27 સપ્ટેમ્બર, 2021ના રોજ સવારે 11 વાગ્યે વીડિયો કોન્ફરન્સિંગના માધ્યમથી પ્રધાનમંત્રી ડિજિટલ સ્વાસ્થ્ય અભિયાન નો શુભારંભ કરશે. તેના પછી પ્રધાનમંત્રી આ પ્રસંગે સંબોધન પણ કરશે.
પ્રધાનમંત્રીએ 15 ઓગસ્ટ, 2020ના રોજ લાલ કિલ્લાની પ્રાચીર પરથી રાષ્ટ્રીય ડિજિટલ સ્વાસ્થ્ય અભિયાનની પાયલટ પરિયોજનાની ઘોષણા કરી હતી. વર્તમાનમાં, પીએમ-ડીએચએમ 6 કેન્દ્રશાસિત પ્રદેશોમાં પ્રારંભિક તબક્કામાં લાગુ કરવામાં આવી રહ્યું છે.
પીએમ-ડીએચએમનો રાષ્ટ્રવ્યાપી શુભારંભ એનએચએની આયુષ્માન ભારત પ્રધાનમંત્રી જન આરોગ્ય યોજના ની ત્રીજી વર્ષગાંઠ સાથે જ કરવામાં આવી રહ્યો છે. આ પ્રસંગે કેન્દ્રીય આરોગ્ય મંત્રી પણ ઉપસ્થિત રહેશે.
પ્રધાનમંત્રી ડિજિટલ સ્વાસ્થ્ય મિશન  વિશેઃ
જન, ધન, આધાર અને મોબાઈલ  ટ્રિનિટી અને સરકારની અન્ય ડિજિટલ પહેલો તરીકે તૈયાર બુનિયાદી માળખાના આધારે, પીએમ-ડીએચએમ સ્વાસ્થ્ય સંબંધિત વ્યક્તિગત જાણકારીની સુરક્ષા, ગોપનીયતા અને ગુપ્તતાને સુનિશ્ચિત કરીને એક વિસ્તૃત શ્રૃંખલાની જોગવાઈના માધ્યમથી ડેટા, માહિતી અને જાણકારીનું એક સહજ ઓનલાઈન પ્લેટફોર્મ તૈયાર કરશે જેનાથી બુનિયાદી માળખાકીય સેવાઓની સાથે-સાથે અંતર-પ્રચાલનીય અને માપદંડ આધારિત ડિજિટલ પ્રણાલીનો વિધિવત લાભ ઉઠાવી શકાશે. આ અભિયાન અંતર્ગત નાગરિકોની સહમતિથી સ્વાસ્થ્ય રેકોર્ડ સુધી પહોંચ અને આદાન-પ્રદાનને સક્ષમ બનાવી શકાશે.
SD/GP/JD
પ્રધાનમંત્રી઼-ડીએચએમના પ્રમુખ ઘટકોમાં પ્રત્યેક નાગરિક માટે એક સ્વાસ્થ્ય આઈડી સામેલ છે, જે તેમના આરોગ્ય ખાતા તરીકે પણ કાર્ય કરશે, જેનાથી વ્યક્તિગત સ્વાસ્થ્ય રેકોર્ડને મોબાઈલ એપ્લિકેશનની મદદથી જોડી અને જોઈ શકાશે. આ અંતર્ગત, હેલ્થકેર પ્રોફેશનલ્સ રજિસ્ટ્રી  અને હેલ્થકેર ફેસિલિટીઝ રજિસ્ટ્રિયા, આધુનિક અને પારંપરિક ચિકિત્સા પ્રણાલીઓ બંને મામલાઓમાં તમામ આરોગ્ય સેવા પ્રદાતાઓ માટે એક સંગ્રહ તરીકે કાર્ય કરશે. આ તબીબો/હોસ્પિટલો અને આરોગ્ય સેવા પ્રદાતાઓ માટે વ્યવસાયમાં પણ સરળતા સુનિશ્ચિત કરશે.
અભિયાનના એક હિસ્સા તરીકે તૈયાર કરાયેલ પીએમ-ડીએચએણ સેન્ડ બોક્સ, ટેકનોલોજી અને ઉત્પાદન તપાસ માટે એક માળખા તરીકે કાર્ય કરશે અને એવા ખાનગી સંગઠનોને પણ મદદ પૂરી પાડશે જેઓ રાષ્ટ્રીય ડિજિટલ આરોગ્ય પરિતંત્રનો હિસ્સો બનીને સ્વાસ્થ્ય માહિતી પ્રદાતા કે સ્વાસ્થ્ય માહિતી ઉપયોગકર્તા અથવા પીએમ-ડીએચએમના તૈયાર બ્લોક્સની સાથે કુશળતાથી સ્વયંને જોડવાની ઈચ્છા ધરાવે છે.
ચૂકવણીના મામલાઓમાં ક્રાંતિકારી પરિવર્તન તરીકે યુનિફાઈડ પેમેન્ટ્સ ઈન્ટરફેસ દ્વારા નિભાવાયેલી ભૂમિકાની જેમ જ આ અભિયાન ડિજિટલ સ્વાસ્થ્ય પરિતંત્રની અંદર પણ અંતર-પ્રચાલન ક્રિયાશીલતા લાવશે અને તેના માધ્યમથી નાગરિક માત્ર એક ક્લિકના માધ્યમથી આરોગ્ય સુવિધાઓ સુધી પહોંચી શકશે.
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદીની લુમ્બિની, નેપાળની મુલાકાત  લેશે
પ્રધાનમંત્રી શ્રી નરેન્દ્ર મોદી 16 મે 2022ના રોજ બુદ્ધ પૂર્ણિમાના અવસરે નેપાળના પ્રધાનમંત્રી માનનીય શેર બહાદુર દેઉબાના આમંત્રણ પર લુમ્બિનીની સત્તાવાર મુલાકાત લેશે. 2014 પછી પ્રધાનમંત્રી શ્રીની નેપાળની આ પાંચમી મુલાકાત હશે.
લુમ્બિની ખાતે, પ્રધાનમંત્રી શ્રી પૂજા કરવા પવિત્ર માયાદેવી મંદિરની મુલાકાત લેશે. પ્રધાનમંત્રી શ્રી નેપાળ સરકારના નેજા હેઠળ લુમ્બિની ડેવલપમેન્ટ ટ્રસ્ટ દ્વારા આયોજિત બુદ્ધ જયંતિ કાર્યક્રમમાં પણ સંબોધન કરશે. અલગથી, પ્રધાનમંત્રી શ્રી લુમ્બિની મોનાસ્ટિક ઝોનની અંદર ઇન્ટરનેશનલ બૌદ્ધ સંઘ , નવી દિલ્હીના પ્લોટમાં બૌદ્ધ સંસ્કૃતિ અને વારસા માટે કેન્દ્રના નિર્માણ માટે "શિલાન્યાસ" સમારોહમાં ભાગ લેશે. બંને પ્રધાનમંત્રી શ્રીઓ દ્વિપક્ષીય બેઠકમાં ભાગ લેશે.
પ્રધાનમંત્રી શ્રી મોદીની મુલાકાત આપણી નેબરહુડ ફર્સ્ટ નીતિને આગળ વધારવા ભારત અને નેપાળ વચ્ચે નિયમિત ઉચ્ચ સ્તરીય આદાનપ્રદાનની પરંપરાને ચાલુ રાખે છે. તે બંને દેશોના લોકોની સહિયારી સંસ્કૃતિના વારસાને રેખાંકિત કરે છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ KSR બેંગલુરુ સ્ટેશન પર પ્લાસ્ટિક અને પેટની બોટલોમાંથી બનાવેલ શિલ્પ માટે રેલવેની પ્રશંસા કરી
પ્રધાનમંત્રીએ KSR બેંગલુરુ સ્ટેશન પર પ્લાસ્ટિક અને પેટની બોટલોમાંથી બનાવેલા શિલ્પ માટે દક્ષિણ પશ્ચિમ રેલવેની પ્રશંસા કરી છે
તેમના ટ્વીટને ટાંકીને, પ્રધાનમંત્રીએ ટ્વીટ કર્યું:
"આવા પ્રયાસો માત્ર નવીન અને પ્રશંસનીય નથી પરંતુ સૌથી અગત્યનું છે કે આપણી આસપાસના અને જાહેર સ્થળોને સ્વચ્છ રાખવાની આપણી મૂળભૂત નાગરિક ફરજની યાદ અપાવે છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી મોદીએ કોલકાતા ખાતે કોલકાતા પોર્ટ ટ્રસ્ટના 150મા સ્થાપના દિવસની ઉજવણીમાં ભાગ લીધો; રવિન્દ્ર સેતુનો ઇન્ટરએક્ટિવ લાઇટ અને સાઉડ શો લોન્ચ કર્યો
પ્રધાનમંત્રી શ્રી નરેન્દ્ર મોદીએ આજે કોલકાતા ખાતે કોલકાતા પોર્ટ ટ્રસ્ટના 150મા સ્થાપના દિવસની ઉજવણીમાં ભાગ લીધો હતો. આ પ્રસંગે, તેમણે કોલકાતામાં રવિન્દ્ર સેતુ  પર ઇન્ટરએક્ટિવ લાઇટ અને સાઉન્ડ શોનું લોન્ચિંગ કર્યું હતું. તેઓ અગ્રવર્તી લાઇટિંગના ઉદઘાટનને ચિહ્નિત કરતા અહીં યોજાયેલા અદભુત સાંસ્કૃતિ કાર્યક્રમના પણ સાક્ષી બન્યા હતા.
પશ્ચિમ બંગાળના રાજ્યપાલ શ્રી જગદીપ ધાંખર, મુખ્યમંત્રી સુશ્રી મમતા બેનરજી અને અન્ય મહાનુભવોએ આ પ્રસંગે હાજરી આપી હતી.
રવિન્દ્ર સેતુ પર લગાવવામાં આવેલી નવી સુશોભોનની લાઇટિંગમાં પ્રોગ્રામેબલ મલ્ટી-કલર લાઇટિંગ માટે 650 ઉર્જા કાર્યદક્ષ એલઇડી અને સ્પોટલાઇટ ફિટિંગ્સ રાખવામાં આવ્યા છે જેમાં સંગીત સાથે લાઇટિંગનો એક શો પણ સામેલ છે. અદભુત એન્જિનિયરિંગનું દૃષ્ટાંત ગણાતા આ પુલને લાઇટ્સની મદદથી વધુ હેરિટેજ દેખાવ મળશે. નવા ઇન્ટરએક્ટિવ શોના કારણે અહીં પ્રવાસીઓ અને સ્થાનિક મુલાકાતોની સંખ્યા વધશે તેવી પણ આશા છે.
રવિન્દ્ર સેતુનું નિર્માણ 1943માં કરવામાં આવ્યું હતું. ગત વર્ષે રવિન્દ્ર સેતુની 75મી વર્ષગાંઠ ઉજવવામાં આવી હતી. આને એન્જિનિયરિંગ ક્ષેત્રનું એક અદભુત નિર્માણ માનવામાં આવે છે જેમાં કોઇ જ નટ કે બોલ્ટ્સનો ઉપયોગ કરવામાં આવ્યો નથી પરંતુ આખું માખળું રિવેટકામ કરીને ઉભું કરાયું છે. આ પુલમાં 26,500 ટન લોખંડનો ઉપયોગ કરાયો છે જેમાંથી 23,000 ટન હાઇ-ટેન્સિલ એલોય લોખંડ છે.
GP/DS
(Visitor Counter : 149
મંત્રીમંડળ
મંત્રીમંડળે મોસ્કો ખાતે ઇસરોના ટેક્નિકલ લાયઝન યુનિટને મંજૂરી આપી
પ્રધાનમંત્રી નરેન્દ્ર મોદીની અધ્યક્ષતામાં મંત્રીમંડળે રશિયાના મોસ્કો ખાતે ઇસરો ટેક્નિકલ લાયઝન યુનિટ ની સ્થાપનાને મંજૂરી આપી છે.
નાણાકીય અસરોઃ
રશિયાના મોસ્કોમાં ITLUની સ્થાપનાના કારણે પગાર, કાર્યાલય ખર્ચ, ભાડું, કરવેરા વગેરે પેટે પ્રતિ વર્ષ સરેરાશ અંદાજે રૂ. 1.50 કરોડનો સરેરાશ ખર્ચ થવાનો અંદાજ છે.
વિગતોઃ
મોસ્કો ખાતે ઇસરો ટેક્નિકલ લાયઝન યુનિટ  ઇસરોના પૂર્વનિર્ધારિત લક્ષ્યાંકો પ્રાપ્ત કરવા માટે રશિયા અને પડોશી દેશો સાથે વૈવિધ્યપૂર્ણ બાબતો પર સમયસર હસ્તક્ષેપ માટે અસરકારક તકનિકી સંકલન કરવા સક્ષમ બનાવશે. ઇસરોમાંથી ITLU ખાતે પ્રતિનિયુક્ત થનારા લાયઝન અધિકારી સંશોધન અને તકનિકી વિકાસ સંબંધિત તકનિકી માહિતી અને સંબંધિત દેશોમાં સંશોધકો, સરકારી સંસ્થાઓ અને ઉદ્યોગો સાથે તેમની મુલાકાતના પરિણામો વિશે માહિતી પુરી પાડશે. તેઓ અવકાશ ટેક્નોલોજીમાં પરસ્પર સહકારથી કાર્યરત દ્રિપક્ષીય કાર્યક્રમોમાં સહાયતા પણ કરશે અને તેમને સોંપવામાં આવેલી બાબતો પર ઇસરો વતી કામગીરી હાથ ધરશે.
ફાયદાઓઃ
ઇસરો રશિયા અને પડોશી દેશોમાં પરસ્પર સંકલિત પરિણામો પ્રાપ્ત કરવા માટે અવકાશ સંસ્થાઓ/ઉદ્યોગો સાથે સહયોગ સાધવા સક્ષમ બનશે.
ઇસરોના ગગનયાન કાર્યક્રમને કેટલીક ચાવીરૂપ ટેક્નોલોજીના વિકાસ અને વિશિષ્ટ સુવિધાઓ ધરાવતાં એકમો સ્થાપવાની જરૂર છે, જે અવકાશમાં જીવનની સહાયતા માટે આવશ્યક છે.
માનવ સહિત અવકાશ કાર્યક્રમ ગગનયાન માટે 15મી ઓગસ્ટ, 2022ની સમયમર્યાદા ધ્યાનમાં રાખતાં, આંતરરાષ્ટ્રીય અવકાશ સંસ્થાઓ પાસેથી ટેક્નિકલ સહકાર મેળવવો જરૂરી છે, જેમણે ચોક્કસ ક્ષેત્રમાં પહેલેથી તેમની ટેક્નિકલ ક્ષમતાઓ પ્રદર્શિત કરી છે. અવકાશના ક્ષેત્રમાં રશિયા અગ્રણી દેશ હોવાના કારણે વિવિધ સંબંધિત ક્ષેત્રોમાં રશિયા સાથે વ્યાપક પ્રમાણમાં સહકારની બાબત ધ્યાનમાં લેવામાં આવી છે.
અમલીકરણ રણનીતિઃ
ITLU મોસ્કો ઓફિસનું સંચાલન “કાઉન્સેલર ” તરીકે નિયુક્ત થયેલા ઇસરોના વૈજ્ઞાનિક/એન્જિનિયર દ્વારા કરવામાં આવશે અને તેમને સ્થાનિક ભરતી કરાયેલા કર્મચારીઓ દ્વારા મદદ પુરી પડાશે. આ પ્રક્રિયા તેની મંજૂરીની તારીખથી છ મહિનાઓની અંદર પૂર્ણ થવાનું આયોજન છે.
અસરોઃ
લાયઝન અધિકારી સંશોધન અને ટેક્નોલોજીમાં વિકાસ અંગે ટેક્નિકલ માહિતી અને સંબંધિત દેશોમાં સંશોધકો, સરકારી સંસ્થાઓ અને ઉદ્યોગો સાથે થયેલી મુલાકાતોમાંથી પ્રાપ્ત થયેલા પરિણામો અંગે જાણકારી પુરી પાડશે. તેઓ અવકાશ ટેક્નોલોજીમાં પરસ્પર સહકારથી કાર્યરત દ્રિપક્ષીય કાર્યક્રમોને પણ સહાયતા કરશે અને તેમને સોપવામાં આવેલી બાબતો પર ઇસરો વતી કામગીરી હાથ ધરશે.
પૃષ્ઠભૂમિઃ
અવકાશ વિભાગે અમેરિકાના વૉશિંગ્ટન અને ફ્રાન્સના પેરિસમાં અનુક્રમે અમેરિકા અને યુરોપમાં વિવિધ સરકાર અને અવકાશ સંસ્થાઓ સાથે સંપર્ક સ્થાપવાના મુખ્ય ઉદ્દેશ સાથે ઇસરો ટેક્નિકલ લાયઝન યુનિટ  નામના ટેક્નિકલ લાયઝન યુનિટની સ્થાપના કરી છે. લગભગ અવકાશ યુગની શરૂઆતથી જ અવકાશ ક્ષેત્રે સહકાર ભારત અને રશિયા વચ્ચે કડીરૂપ રહ્યો છે. રશિયા સાથે સહકાર ગાઢ બનાવવાની સાથે સાથે ભારત રશિયાની નજીક આવેલા દેશો સાથે તેનો અવકાશ ક્ષેત્રે સહકાર વિસ્તાર્યો છે. આ બાબત વ્યાપક પ્રમાણમાં અવિરત સહકાર અને આંતરરાષ્ટ્રીય ટેક્નિકલ સહકારનું સ્તર વધારવા પરસ્પર સહાયતાની માંગ દર્શાવે છે.
DK/NP/J.Khunt/GP/RP
(
પ્રધાનમંત્રીનું કાર્યાલય
પ્રધાનમંત્રી આવતીકાલે યુએએસ, બેંગલોર ખાતે 107 મી ભારતીય વિજ્ઞાન કોંગ્રેસનું ઉદઘાટન કરશે
પ્રધાનમંત્રી શ્રી નરેન્દ્ર મોદી શુક્રવાર 3 જાન્યુઆરી 2020 ને કૃષિ વિજ્ઞાન યુનિવર્સિટિ, જીકેવીકે, બેંગલુરુમાં 107મી ભારતીય વિજ્ઞાન કોંગ્રેસનું ઉદઘાટન કરશે. પ્રધાનમંત્રી મોદી આ પ્રસંગે ઉદ્ઘાટન સંબોધન કરશે અને આ પ્રસંગે આઈ-સ્ટેમ પોર્ટલનું લોકાર્પણ કરશે. આ પ્રસંગે કર્ણાટકના મુખ્યમંત્રી શ્રી બી.એસ. યેદિયુરપ્પા અને કેન્દ્રીય મંત્રી ડો.હર્ષ વર્ધન સહિતના અન્ય મહાનુભાવો ઉપસ્થિત રહેશે.
આ વર્ષે ભારત વિજ્ઞાન કોંગ્રેસ  ની થીમ છે “વિજ્ઞાન અને તકનીક: ગ્રામીણ વિકાસ”. નોબેલ વિજેતા, વૈજ્ઞાનિકો, બૌદ્ધિક, શૈક્ષણિક, પોલીસી નિર્માતાઓ, સંશોધકો, વિદ્યાર્થીઓ અને વિવિધ સંસ્થાઓના પ્રતિનિધિઓ સહિત 15,000 થી વધુ સહભાગીઓ આ કાર્યક્રમમાં ભાગ લે તેવી અપેક્ષા છે. મોબાઇલ એપ્લિકેશન "ISC 2020 UASB" પર ઇવેન્ટ વિશેની સંપૂર્ણ વિગતો એક્સેસ કરી શકાય છે.
એપ્લિકેશન ગૂગલ પ્લે સ્ટોર https://play.google.com/store/apps/details?id=com.indiansciencecongress&hl=en_IN. પર ઉપલબ્ધ છે.
NP/GP/DS
(Visitor Counter : 167
પ્રધાનમંત્રીનું કાર્યાલય
ગોવાના મુખ્યમંત્રીએ પ્રધાનમંત્રી સાથે મુલાકાત કરી
ગોવાના મુખ્યમંત્રી ડૉ. પ્રમોદ સાવંતે આજે નવી દિલ્હીમાં પ્રધાનમંત્રી શ્રી નરેન્દ્ર મોદી સાથે મુલાકાત કરી.
પ્રધાનમંત્રી કાર્યાલયે ટ્વીટ કર્યું:
"ગોવાના સીએમ @DrPramodPSawant એ PM @narendramodi સાથે મુલાકાત કરી."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ જાણીતા હોકી ખેલાડી શ્રી ચરણજીત સિંહના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જાણીતા હોકી ખેલાડી શ્રી ચરણજીત સિંહના નિધન પર ઘેરા શોકની લાગણી વ્યક્ત કરી છે.
એક ટ્વિટમાં, પ્રધાનમંત્રીએ કહ્યું;
"જાણીતા હોકી ખેલાડી, શ્રી ચરણજીત સિંઘના નિધનથી દુઃખી થયો છું. તેમણે ભારતીય હોકી ટીમની સફળતામાં મહત્વની ભૂમિકા ભજવી હતી, ખાસ કરીને 1960માં રોમ અને ટોક્યો ઓલિમ્પિકમાં. તેમના પરિવાર અને મિત્રો પ્રત્યે સંવેદના. ઓમ શાંતિ "
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 11મી ડિસેમ્બરે યુપીના બલરામપુરની મુલાકાત લેશે અને સરયૂ નાહર રાષ્ટ્રીય પ્રોજેક્ટનું ઉદ્ઘાટન કરશે
લગભગ ચાર દાયકાથી પડતર પડેલો પ્રોજેક્ટ ચાર વર્ષમાં પૂરો થયો
પ્રધાનમંત્રીની રાષ્ટ્રીય મહત્વના લાંબા સમયથી પડતર પ્રોજેક્ટને પ્રાધાન્ય આપવા અને ખેડૂત કલ્યાણ અને સશક્તિકરણ પ્રત્યેની પ્રતિબદ્ધતાના પરિણામે પ્રોજેક્ટ પૂર્ણ થયો
આ પ્રોજેક્ટ 14 લાખ હેક્ટરથી વધુ જમીનની સિંચાઈ માટે ખાતરીપૂર્વકનું પાણી પૂરું પાડશે અને પૂર્વ યુપીના 6200થી વધુ ગામોના લગભગ 29 લાખ ખેડૂતોને ફાયદો થશે
ખેડૂતો હવે આ પ્રદેશની કૃષિ-સંભાવનાનો મહત્તમ ઉપયોગ કરી શકશે
પ્રોજેક્ટમાં પાંચ નદીઓ - ઘાઘરા, સરયુ, રાપ્તી, બાણગંગા અને રોહિણીને એકબીજા સાથે જોડવાનો પણ સમાવેશ થાય છે
પ્રધાનમંત્રી શ્રી નરેન્દ્ર મોદી 11મી ડિસેમ્બરે બપોરે 1 વાગ્યે ઉત્તર પ્રદેશના બલરામપુરની મુલાકાત લેશે અને સરયૂ નાહર રાષ્ટ્રીય પ્રોજેક્ટનું ઉદ્ઘાટન કરશે. પ્રોજેક્ટ પર 1978માં કામ શરૂ થયું હતું પરંતુ અંદાજપત્રીય સમર્થન, આંતરવિભાગીય સંકલન અને પર્યાપ્ત દેખરેખની સાતત્યતાના અભાવને કારણે, તે વિલંબિત થયું અને લગભગ ચાર દાયકા પછી પણ પૂર્ણ થયું ન હતું. ખેડૂત કલ્યાણ અને સશક્તિકરણ માટે પ્રધાનમંત્રીનું વિઝન અને રાષ્ટ્રીય મહત્વના લાંબા સમયથી પડતર પ્રોજેક્ટ્સને પ્રાથમિકતા આપવાની તેમની પ્રતિબદ્ધતાએ પ્રોજેક્ટ પર ખૂબ જ જરૂરી ધ્યાન કેન્દ્રીત કર્યું. પરિણામે, 2016માં, પ્રોજેક્ટને સમયમર્યાદામાં પૂર્ણ કરવાના લક્ષ્ય સાથે પ્રધાનમંત્રી કૃષિ સિંચાઈ યોજના હેઠળ લાવવામાં આવ્યો હતો. આ પ્રયાસમાં, નવી નહેરો બાંધવા અને પ્રોજેક્ટમાં નિર્ણાયક ગાબડાઓ ભરવા માટે, તેમજ અગાઉની જમીન સંપાદન સંબંધિત પેન્ડિંગ દાવાને ઉકેલવા માટે નવા જમીન સંપાદન માટે નવીન ઉકેલો શોધવામાં આવ્યા હતા. પ્રોજેક્ટ પર નવેસરથી ધ્યાન કેન્દ્રીત કરવાથી પ્રોજેક્ટ માત્ર ચાર વર્ષમાં પૂર્ણ થયો છે.
સરયુ નાહર રાષ્ટ્રીય પ્રોજેક્ટ રૂ. 9800 કરોડ કરતાં વધુના કુલ ખર્ચ સાથે બનાવવામાં આવ્યો છે. જેમાંથી છેલ્લા ચાર વર્ષમાં રૂ. 4600 કરોડથી વધુની જોગવાઈ કરવામાં આવી હતી. આ પ્રોજેક્ટમાં પાંચ નદીઓ - ઘાઘરા, સરયુ, રાપ્તી, બાણગંગા અને રોહિણીને એકબીજા સાથે જોડવાનો પણ સમાવેશ થાય છે જેથી પ્રદેશના જળ સંસાધનોનો મહત્તમ ઉપયોગ થાય.
આ પ્રોજેક્ટ 14 લાખ હેક્ટરથી વધુ જમીનની સિંચાઈ માટે ખાતરીપૂર્વકનું પાણી પૂરું પાડશે અને 6200થી વધુ ગામોના લગભગ 29 લાખ ખેડૂતોને ફાયદો થશે. તેનાથી પૂર્વ ઉત્તર પ્રદેશના નવ જિલ્લાઓને ફાયદો થશે - બહરાઈચ, શ્રાવસ્તી, બલરામપુર, ગોંડા, સિદ્ધાર્થનગર, બસ્તી, સંત કબીર નગર, ગોરખપુર અને મહારાજગંજ પ્રદેશના ખેડૂતો, જેઓ પ્રોજેક્ટમાં અતિશય વિલંબથી સૌથી વધુ પીડિત હતા, તેઓને હવે અપગ્રેડ કરેલ સિંચાઈ ક્ષમતાનો ઘણો લાભ થશે. તેઓ હવે મોટા પાયે પાક ઉગાડી શકશે અને પ્રદેશની કૃષિ-સંભાવનાને મહત્તમ કરી શકશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી મોદી અને ઇઝરાયેલના પ્રધાનમંત્રી વચ્ચે ટેલીફોન પર વાત થઈ
પ્રધાનમંત્રીએ ઇઝરાયેલના પ્રધાનમંત્રી મહામહિમ શ્રી બેન્જામિન નેતાન્યાહૂ સાથે આજે ટેલીફોન પર વાત કરી હતી.
બંને નેતાઓએ કોવિડ-19 મહામારી પર અને તેમની સરકારોએ આરોગ્ય સાથે સંબંધિત આ કટોકટીનું સમાધાન કરવા માટે અપનાવેલી વ્યૂહરચના વિશે ચર્ચા કરી હતી.
બંને નેતાઓએ રોગચાળા સામે લડવા ભારત અને ઇઝરાયેલ વચ્ચે સંભવિત જોડાણની ચકાસણી કરી હતી, જેમાં ફાર્માસ્યુટિકલ સપ્લાયની ઉપલબ્ધતા વધારવા અને હાઈ ટેકનોલોજીનો ઇનોવેટિવ ઉપયોગ કરવાની બાબત સામેલ છે. તેઓ આ પ્રકારનો સમન્વય સ્થાપિત કરવા સંચારનાં કેન્દ્રિત માધ્યમને જાળવવા સંમત થયા હતા.
મહામહિમ શ્રી નેતાન્યાહૂ પ્રધાનમંત્રી સાથે સંમત થયા હતા કે, કોવિડ-19 રોગચાળો આધુનિક ઇતિહાસમાં મહત્ત્વપૂર્ણ વળાંક છે અને સંપૂર્ણ માનવજાતનાં હિતમાં સહિયારા હિતો પર ધ્યાન કેન્દ્રિત કરતા વૈશ્વિકરણના નવા વિઝનમાં જોડાણ માટેની તક પૂરી પાડે છે.
(
નીતિ આયોગ
એશિયા અને આફ્રિકામાં બરછટ અનાજને મુખ્ય પ્રવાહમાં લાવવા માટે નીતિ આયોગ અને વિશ્વ ખાદ્ય કાર્યક્રમની પહેલ
નીતિ આયોગ અને વર્લ્ડ ફૂડ પ્રોગ્રામ  એશિયા અને આફ્રિકામાં બાજરી ને મુખ્ય પ્રવાહમાં લાવવા માટે 'મેપિંગ એન્ડ એક્સચેન્જ ઑફ ગુડ પ્રેક્ટિસ' નામની પહેલ શરૂ કરશે. આ ઈવેન્ટ 19 જુલાઈ, 2022ના રોજ ઓનલાઈન અને હાઈબ્રિડ સ્વરૂપે આયોજિત કરવામાં આવશે.
નીતિ આયોગ અને WFP ભારત અને વિદેશમાં બરછટ અનાજના વપરાશ અને ઉત્પાદનને વધારવા માટે અસરકારક પગલાંનો સારાંશ તૈયાર કરશે.
આ કાર્યક્રમનું ઉદ્ઘાટન નીતિ આયોગના વાઇસ ચેરમેન શ્રી સુમન બેરી કરશે. તેમની સાથે નીતિ આયોગના સભ્ય પ્રો. રમેશ ચંદ અને સલાહકાર ડૉ. નીલમ પટેલ, WFPના પ્રતિનિધિ અને નિયામક-ભારત શ્રી બિશા પરાજુલી, નેશનલ રેઈનફેડ એરિયા ઓથોરિટીના મુખ્ય કાર્યકારી અધિકારી ડૉ. અશોક દલવાઈ અને કૃષિ મંત્રાલયના સંયુક્ત સચિવ શ્રીમતી શુભા ઠાકુર ઉપસ્થિત રહેશે.
ICAR, કેન્દ્ર અને રાજ્ય સરકારના વિભાગો, કૃષિ વિજ્ઞાન કેન્દ્રો, ઉદ્યોગ, કેન્દ્રીય અને રાજ્ય કૃષિ યુનિવર્સિટીઓ, FPOs, NGO, સ્ટાર્ટ-અપ્સ, શૈક્ષણિક અને સંશોધન સંસ્થાઓ અને અર્ધ-શુષ્ક ઉષ્ણકટિબંધ માટે આંતરરાષ્ટ્રીય પાક સંશોધન સંસ્થા  આંતરરાષ્ટ્રીય સંસ્થાઓના પ્રતિનિધિઓ જેમ કે ફૂડ એગ્રીકલ્ચર ઓર્ગેનાઈઝેશન , ઈન્ટરનેશનલ કમિશન ઓન ઈરીગેશન એન્ડ ડ્રેનેજ  વગેરે પણ આ કાર્યક્રમમાં ભાગ લેશે.
પ્રોગ્રામ અહીં જોઈ શકાય છે: https://youtu.be/31VHDK2bw6A
SD/GP/JD
(Visitor Counter : 180